Diari Oficial de la Generalitat Valenciana


Sumari del DOGV 5207, del 27-02-2006 (2006/2189)

RESOLUCIÓ de 7 d'octubre de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de data 31 de maig de 2005 i es declara definitivament aprovada la modificació puntual de les normes subsidiàries en l'àmbit del Pla parcial el Cim del Sol del municipi del Poble Nou de Benitatxell (Exp. 03/10062).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5207

Data del DOGV
:   27-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2189


Data del document
:   07-10-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Poble Nou de Benitatxell, el
    * pla d'urbanisme

RESOLUCIÓ de 7 d'octubre de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de data 31 de maig de 2005 i es declara definitivament aprovada la modificació puntual de les normes subsidiàries en l'àmbit del Pla parcial el Cim del Sol del municipi del Poble Nou de Benitatxell (Exp. 03/10750). [2006/X2189]  
Una vegada esmenades les deficiències a què es refereix l'Acord de la Comissió Territorial d'Urbanisme d'Alacant de data 31 de maig de 2005 relatiu a la modificació puntual de les normes subsidiàries en l'àmbit del Pla parcial el Cim del Sol del municipi del Poble Nou de Benitatxell, i de conformitat amb la resolució del director general de Planificació i Ordenació Territorial de data 7 d'octubre de 2005, per la qual s'ordena la publicació del referit acord, es publica:  
.La Comissió Territorial d'Urbanisme, en la sessió del dia 31 de maig de 2005, va adoptar entre altres l'acord següent:  
Exp. 81/05. El Poble Nou de Benitatxell. Modificació puntual de les normes subsidiàries en el Pla parcial el Cim del Sol.  
Vist l'expedient de referència i basant-se en els antecedents i les consideracions següents,  
Antecedents de fet  
Primer. El Projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 21 de març de 2003, i l'anunci es va publicar en el Diari Oficial de la Generalitat Valenciana, de 7 d'abril de 2003, i en el diari Información, de 27 de març del mateix any. Durant el pertinent període d'exposició pública no s'hi van presentar al·legacions. Van ser aprovades provisionalment pel mateix òrgan en data 21 de maig de 2003.  
La Comissió Territorial d'Urbanisme, en sessió celebrada l'11 de desembre de 2003, va adoptar l'acord d'aprovar definitivament la modificació en les zones denominades U3M, U3L, U2J i Z1, i suspendre l'aprovació de la modificació en la zona U3P, basant-se en l'informe de la Direcció General de Costes del Ministeri de Medi Ambient.  
L'Ajuntament remet documentació subsanatòria, aprovada pel Ple municipal en data 25 de novembre de 2004.  
Segon. La documentació està integrada per memòria informativa i justificativa i plànols d'informació, d'ordenació estructural i d'unitats d'execució.  
Tercer. L'objecte de l'expedient és la modificació de les normes subsidiàries de 1987 en l'àmbit del Pla parcial Cimes del Sol, que va ser aprovat definitivament per la Comissió Provincial d'Urbanisme en data 6 de febrer de 1975 i modificat posteriorment.  
En la unitat d'execució U3P, coneguda com Palmeres es modifica un vial en cul-de-sac, i es crea un nou vial que travessa la zona i dóna accés a tota la unitat. D'aquesta manera, la superfície destinada a vials passa de 3.882 m2 a 5.991 m2, amb la qual cosa es compleix la condició establida en l'article 17 de l'annex del Reglament de planejament de la Comunitat Valenciana per a les modificacions de planejament.  
Quart. En l'expedient consta el pronunciament favorable del Ministeri de Medi Ambient, Direcció General de Costes, de data 18 de març de 2005.  
Consideracions tecnicojurídiques  
Primera. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara en endavant LRAU).  
Segona. La documentació està completa a l'efecte del compliment de l'art. 27 de la LRAU. Això no obstant, l'Ajuntament haurà d'aportar document refós que reculla els annexos incorporats, en triple exemplar i degudament diligenciat amb la data d'aprovació plenària.  
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com s'indiquen en l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:  
Supeditar l'aprovació definitiva de la modificació puntual de les normes subsidiàries en el Pla Parcial el Cim del Sol, en l'àmbit U3P del municipi del Poble Nou de Benitatxell, al compliment de l'observació continguda en la consideració tecnicojurídica segona, i habilitar el director general de Planificació i Ordenació Territorial a l'efecte previst en l'article 41 de la LRAU.  
Contra aquest acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació..  
Amb data 14 de setembre de 2005 els Serveis Tècnics del Servei Territorial de Planificació i Ordenació Territorial, han emés informe favorable de la documentació presentada per l'Ajuntament del Poble Nou de Benitatxell, de manera que es considera complit l'Acord de la Comissió Territorial d'Urbanisme d'Alacant de 31 de maig de 2005.  
Vista la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,  
El director general de Planificació i Ordenació Territorial considera aprovada definitivament la modificació.  
Contra aquesta resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, el qual estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.  
Tot això sense perjudici que es puga exercir qualsevol altre recurs o acció que es crea oportú.  
València, 7 d'octubre de 2005.. El director general de Planificació i Ordenació Territorial: Pedro Grimalt Ivars.